text: De første fans er mødt op i Vojens
  30 januar 2011 kl. 09.37
  Allerede kl. 8 i morges mødte de første fire fans op ved den nye SE Arena i Vojens, der i eftermiddag bliver taget i brug for første gang med opgøret mellem Vojens og Odense Bulldogs.
  - Vi vil være helt sikre på at få de bedste pladser, så vi har lavet en lille udflugt ud af det, siger Steffen Falk fra Haderslev, der er en af de fire fans, der er i fuld krigsmaling, fra "køen" foran SE Arena i Vojens.
  Til åbningskampen vil hele halprojektet endnu ikke være færdiggjort, og derfor er tilskuerkapaciteten også nedsat fra 5000 til 4700.
  Alle billetter er for længst revet væk i forsalg, så der bliver fuldt hus til kampen mod Odense, der starter kl. 13.
  